# 2 de 9 amb folre

### De Viquipèdia

Torre de 9 amb folre dels Castellers de Vilafranca

El 2 de nou amb folre o torre de 9 amb folre és un castell de 9 pisos d'alçada amb dues persones per pis, reforçat amb una estructura suplementària (folre) en el pis de segons. Es considera el castell més difícil realitzat fins ara.

El primer 2 de 9 amb folre és un castell inèdit als segles XIX i XX. El primer carregat a la història es va poder veure per la diada de Sant Fèlix de 2005 (30 d'agost) a la plaça de la Vila de Vilafranca del Penedès, per part dels Castellers de Vilafranca.

El primer intent d'aquest castell el va dur a terme la Colla Vella dels Xiquets de Valls, al XIX Concurs de castells de Tarragona, l'any 2002, però no es tornà a provar, de nou sense èxit, fins per la diada de Tot Sants de 2004, per part dels Castellers de Vilafranca.

El primer dos de 9 amb folre carregat va ser assolit abans que el castell immediatament inferior, el 2 de 8 (sense folre) s'hagués descarregat mai. Per això, els Castellers de Vilafranca van tirar aquest mateix castell inferior però d'extrema dificultat, en un assaig amb xarxa, aconseguint carregar-lo. Aquest fet, absolutament excepcional, s'afegeix a la història d'aquest 2 de 9 amb folre, atès que el 2 de 8 només s'havia carregat en sis ocasions al llarg de la història moderna dels castells.

## [edita] Enllaços externs

- Foto del 2 de 9 amb folre

Obtingut de "http://ca.wikipedia.org../../../2/_/d/2_de_9_amb_folre.html"

Categoria: Construccions castelleres

##### Views

- Article
- Discussió
- Revisió actual

##### Cerca